થોડુંક વિચારીએ તો ખબર પડે આ રાવણ ક્યારે અને કેવી રીતે બહાર આવે- કોઈ પણ જાતના નશા પછી, બેચલર્સ પાર્ટીમાં, 31ડિસેમ્બરની રાતે, કોઈકના બહેકાવામાં, પોતાની પરિસ્થિતિ કંટાળીને, ઝગડો કરતી વખતે અને એવા કંઈક એવા કારણોસર એ રાવણ દ્રશ્ય થાય છે. હું જ્યાં સુધી સમજ્યો છું, એ રાવણને બહાર કાઢવો જરૂરી છે, જો એ બહાર ન નીકળે તો અંદર સડો ફેલાવે છે. ઓશો રજનીશને જો વાંચીએ તો સમજાય કે એ અંદર વસેલા રાવણને બહાર કાઢવાની તજવીજ કરતા, કારણ જ્યાં સુધી એ બહાર નહીં નીકળે ત્યાં સુધી વલોપાત શરૂ રહેશે.